projecte-aina/catalan_government_crawling huggingface dataset:
Les estacions de la Xarxa de Vigilància i Previsió de la Contaminació Atmosfèrica (XVPCA) per al seu funcionament necessiten un flux continu de subministrament elèctric.
La XVPCA disposa d'una estació de mesura de la contaminació atmosfèrica a Begur, ubicada al recinte Mas d'en Pinc.
Amb l'objectiu de promoure la sensibilització ambiental i l'estalvi energètic que ha d'anar associat a la gestió de les estacions de la xarxa el maig de l'any 2016 tècnics de la Generalitat de Catalunya es van reunir amb personal de l'Ajuntament de Begur per avaluar la possibilitat de l'ús d'energies renovables com a font del subministrament elèctric que necessita l'estació de la XVPCA de Begur.
Es va fer una prospecció del mercat i es va trobar que una bona solució tècnica i tecnològica era la instal·lació de l'smart flower que a partir d'energia solar generava energia elèctrica tant per l'estació com per tot el recinte de Mas d'en Pinc.
Aquest projecte s'ha fet realitat i des del passat 17 de febrer l'estació de Begur s'alimenta amb energia solar.
L'equip, adquirit i instal·lat per l'Ajuntament de Begur, ha estat creat a Àustria i és el primer sistema fotovoltaic que s'instal·la en un equipament públic de Catalunya.
S'anomena Smartflower, fa 2.65 metres d'alçada i pesa uns 750 quilos.
Els 12 panells ocupen una superfície de 18 metres quadrats i destaca perquè segueix el moviment del sol per ser més eficient, aconseguint en tot moment el 100% de la seva capacitat.
Els panells es pleguen automàticament amb la posta de sol i, a més, es netegen automàticament per treure el màxim rendiment.
També es pleguen si detecta que el vent supera els 54 Km/h.
L'equip pot arribar a generar fins a uns 6.200 KWh/any.
Aquesta és la primera estació de la XVPCA que funciona amb energia solar i suposa un primer pas cap a una xarxa més "sostenible".
Primera estació de la XVPCA que funciona amb energia solar
Xarxa de Vigilància i Previsió de la Contaminació Atmosfèrica (XVPCA):
Sostenibilitat, Contaminació atmosfèrica i protecció de l'ambient atmosfèric i Mitigació
A la Jornada la coordinadora del BeWater, Anabel Sánchez, va presentar el procés de desenvolupament del projecte a la conca de la Tordera.
Aquest és un dels quatre plans del projecte, juntament amb els de Xipre, Eslovènia i Tunísia, amb els quals ha compartit metodologies i enfocaments utilitzats.
La responsable del cas d'estudi de la Tordera, l'Annelies Broekman, va presentar els resultats finals del projecte, que es concreten en 33 accions detallades al Pla d'adaptació de la conca de la Tordera, que es poden consultar a l'informe.
El Pla d'adaptació de la conca de la Tordera resumeix l'enfocament participatiu emprat en l'elaboració d'un conjunt d'opcions específiques de gestió de l'aigua i, posteriorment, de paquets que agrupessin aquestes opcions.
Les opcions i els paquets resultants permeten donar resposta als principals reptes plantejats pels diversos grups d'interès de la conca.
Així doncs, la informació que recull el Pla vol ser una eina per contribuir a orientar les persones que formulen i prenen decisions de polítiques a l'hora de seleccionar les opcions o paquets més adients que caldrà desplegar a la conca si se'n volen satisfer les necessitats específiques.
En aquest Pla també es presenten les opcions de gestió amb diferents grau de detall: taula general, paquets de mesures i fitxes individuals detallades.
D'entre aquestes opcions cal destacar les agrupades sota el paquet de foment de la gestió forestal adaptativa, les bones pràctiques i participació ciutadana i l'adaptació i protecció ambiental.
Explica el resultat de l'avaluació participativa que es va fer segons criteris codefinits amb els participants en què es va donar més relleu a les 4 propostes següents:
Aquesta presentació va ser una oportunitat per introduir un altre projecte el projecte LIFE Tritó-Montseny que arrenca ara.
Entre el 2008 i 2014 en l'àmbit del Montseny es va fer un projecte per proposar activitats que milloressin l'estat de conservació del Parc en general amb el desenvolupament del Pla de conservació del Parc Natural i Reserva de la Biosfera del Montseny.
Des del 2014 al 2017 s'ha fet un altre projecte vinculat a un aspecte concret d'aquest àmbit territorial que és l'aigua i els rius.
Ambdós projectes han convergit en aquest nou projecte LIFE.
És un projecte que pretén utilitzar els coneixements que s'han adquirit en general pel que fa al medi per posar-ho en pràctica.
Moltes de les accions del Pla resultant del BeWater ja s'han incorporat d'alguna manera en les accions a posar en pràctica a través del LIFE Tritó-Montseny.
Redactat de la noticia: Marga Torre
Per saber-ne més: Albert Naya Díaz
Millora de la qualitat hidromorfològica i biològica del medi, Gestió de la demanda i dels recursos hídrics, Modernització dels regadius, Mitigació, Adaptació
La Guia pràctica per al càlcul de gasos amb efecte d'hivernacle (GEH) està pensada per facilitar l'estimació d'emissions de GEH.
Com ja es va comentar a la notícia del butlletí 19, l'OCCC fa com a mínim una revisió anual de la Guia al mes de març de cada any, la qual inclou l'actualització dels factors d'emissió amb les últimes dades disponibles, i, en la mesura del possible, es va ampliant l'abast de les categories incloses en el càlcul de GEH.
L'1 de març s'ha publicat la Guia de 2017 que, a banda d'actualitzar els factors d'emissió dels combustibles fòssils d'acord amb les darreres dades disponibles, així com els preus mitjans dels combustibles d'automoció, inclou les novetats següents (que es poden consultar a les pàgines 5 i 6 de la Guia que figura al final de l'article):
Pel que fa al mix elèctric, la metodologia per calcular el mix elèctric general de la xarxa ha canviat, però es mantenen les diferents casuístiques quant a la procedència de l'energia elèctrica consumida.
Redactat de la noticia: Elena Blanco Villar i Marga Torre
Per saber-ne més: Elena Blanco Villar
El Winter Package de la UE va ser formalment publicat el passat novembre de 2016.
El document de la Comissió Europea és el document de referència per a les properes inversions en recerca i les directives d'eficiència energètica.
Las tres principals prioritats són:
En aquest sentit destacar que tres projectes del BEE Group han estat inclosos com a bones pràctiques: Empowering com a primera referència a "Informar i apoderar els consumidors a través del mesurament i facturació" (capítol 2.2), Aida per promoure els EECN i desenvolupar PAE (capítol 3.2), i Zebra llistat en diverses referències pel seguiment energètic dels edificis del mercat Europeu.
El nou paquet europeu de mesures Clean Energy for All Europeans (o Winter Package) és una proposta legislativa de la Comissió Europea (CE) per assolir els objectius climàtics europeus de l'Acord de París en el marc de la COP21, el per aplicar entre 2020 i 2030.
Aquest paquet legislatiu va ser presentat per la Comissió Europea el 30 de novembre de 2016 i se centra en aspectes clau del disseny del mercat interior de l'energia, la promoció de les energies, fomenta l'autoconsum dels particulars i reforça els objectius i actuacions en l'àmbit de l'eficiència energètica.
Es presenten els següents canvis de manera abreujada:
L'aplicació d'aquestes mesures donaran suport al desenvolupament del mercat fotovoltaic a Europa, permetran als edificis esdevenir elements actius del sistema energètic, així com millorar la integració i posada en valor de les diferents tecnologies renovables en els mercats elèctrics.
Per a més informació: Proposals on clean energy for all Europeans
Per saber-ne més: Cimne Beegroup
Aquesta comunicació es correspon amb la línia de treball de difondre el coneixement més recent i detallar com encaixa el marc europeu de polítiques i les prioritats de la Comissió amb els ODS.
En relació amb els temes ambientals o els ODS anomenats "Planeta" per les Nacions Unides, la comunicació remarca les millores ambientals obtingudes en les darreres dècades pel que fa a la qualitat de l'aigua i a la conservació de la natura, tot i que cal seguir treballant per assolir els objectius europeus per al 2020 d'aturar la pèrdua de biodiversitat i restaurar el 15% d'ecosistemes degradats.
També informa que, en els darreres mesos, s'ha avançat tant pel que fa a propostes legislatives enfocades al consum i la producció sostenibles, com amb accions relatives a l'eficiència dels recursos i a l'economia circular.
La Comissió està totalment compromesa amb l'assoliment dels objectius de l'Agenda 2030, mitjançant accions de govern d'entre les quals cal destacar:
D'entre els 17 objectius de l'agenda 2030 en destaquem aquells que sectorialment incideixen més específicament en l'àmbit de treball del Departament de Territori i Sostenibilitat:
Assegurar la disponibilitat i la sostenibilitat de la gestió de l'aigua i el sanejament per a tothom.
Assegurar el accés a l'energia per a tothom de manera assequible, sostenible i de confiança.
Promoure la sostenibilitat inclusiva i el creixement econòmic sostenible
Construir infraestructures resilients, promoure la industrialització inclusiva i innovadora.
Fer ciutats i assentaments humans inclusius, segurs, resilients i sostenibles.
Garantir modalitats de consum i producció sostenibles
Fer accions urgents per combatre el canvi climàtic i els seus impactes.
Conservar i fer un ús sostenible d'oceans, mars i recursos marins.
Protegir, restaurar i promoure l'ús sostenible d'ecosistemes, gestió sostenible dels boscos, lluita contra la desertització, aturada i reversió de la degradació dels sòls.
Sostenibilitat, Eficiència energètica, Eficiència constructiva, Impactes del trànsit aeri, Adaptació dels ports al canvi climàtic, Gestió de la demanda i dels recursos hídrics, Millora de la qualitat de les aigües, Nous actors de la conservació, Nous objectes de conservació, Mitigació, Adaptació
És un equipament dedicat a la gestió de residus municipals de Barcelona i altres municipis de l'àrea metropolitana, calcula les seves emissions de GEH generades per l'activitat de les seves oficines i instal·lacions, així com dels desplaçaments dels seu personal i materials de productes que hi arriben o en surten.
L'any 2015, l'Ecoparc va tractar 268.000 tones de residus - envasos, resta i fracció orgànica- i va reduir les seves emissions de carboni fins a les 78.444 tones, un 63% menys que l'any 2011 (209.226 tones CO 2 eq).
L'Ecoparc del Besòs té definits uns objectius de millora per avançar en la reducció de la petjada de carboni per a l'horitzó de l'any 2020.
Aquests objectius són la reducció d'un 2% del consum d'electricitat, la reducció d'un 1% del consum de combustibles i carburants per a calefacció i aigua calenta sanitària i un 5% per a transport de la flota pròpia.
Per assolir aquestes reduccions s'han plantejat un conjunt d'actuacions entre les quals destaquen la substitució de les lluminàries de planta per tecnologia LED, l'estalvi en l'ACS mitjançant el projecte "didsolit" i l'estalvi de gasoil de maquinàries amb canvis operacionals de la planta.
Les xifres de balanç energètic i ambiental són:
Redactat de la noticia: Elena Blanco i Marga Torre
El sistema documental de residus (SDR) és un sistema de tramitació a través d'Internet que permet fer múltiples tasques de gestió d'FA (fitxes d'acceptació), FS (fitxes de seguiment), etc. També permet revisar informació personal com ara quantitat de fitxes que gestionen, data de caducitat, transportistes; cosa que permet la millora de l'eficiència, el control de la documentació mitjançant un model de gestió més flexible.
L'SDR es va posar en marxa a començament del 2003 i s'hi pot accedir des de la pàgina web: https://sdr.arc.cat
Un exemple de les gestions que es poden fer mitjançant aquesta plataforma és la declaració anual de residus industrials per a gestors (DARIG).
D'acord amb els objectius del Programa de gestió de residus industrials (PROGRIC) i amb la voluntat de simplificar els tràmits administratius per als gestors, es va establir un model de declaració anual de residus industrials per a gestors (DARIG).
El primer any de la seva implantació dels 638 gestors que han presentat la declaració, 572 la van fer telemàticament.
Des d'aleshores, l'aplicació s'ha anat actualitzant amb fites com ara el desenvolupament i la posada en producció d'un nou mòdul per presentar en línia els resums mensuals de la gestió dels residus de la fracció resta (FR), amb l'objectiu de millorar l'obtenció i la traçabilitat de les dades de la gestió d'aquest flux de residus, així com dels materials (residus o productes) obtinguts del seu tractament.
Hi ha un mòdul per fer la presentació en línia dels informes anuals de gestió dels sistemes integrats de gestió (SIG), corresponents a RAEES, piles i acumuladors, PFU i olis industrials usats i la seva generació d'estadístiques individuals i agrupades de tota la informació.
També es va posar en producció un nou mòdul per a la tramitació de la sol·licitud del Premi Catalunya d'Ecodisseny en la seva primera edició, com a evolució del Premi Disseny per al Reciclatge que l'ARC convocava des de l'any 2001.
A més, conté el mòdul d'IPS (Informe preliminar de situació de les activitats potencialment contaminants del sòl), posat en producció l'any 2008.
Per saber-ne més: Carmen Escoriza
Ecodisseny i compra pública ambientalitzada, Prevenció i control integrats de la contaminació, Valorització de materials i Mitigació
La sala d'actes de la Secretaria de Medi Ambient i Sostenibilitat va acollir el passat 10 de novembre, la presentació de les eines de càlcul d'emissions de CO2 per als instruments de planificació urbanística general i derivat; un treball desenvolupat al llarg del darrer any per part de tècnics de la Secretaria, l'INCASOL i l'assessorament d'una consultora tècnica.
Des de l'any 2007, el procés d'avaluació ambiental estratègica ha tingut en compte l'impacte dels planejaments urbanístics i plans sectorials en les emissions de gasos amb efecte d'hivernacle en la fase d'estudi d'alternatives.
Aquesta tasca culmina l'any 2012 amb la presentació d'una eina d'estimació d'emissions de CO2 generades pels Plans d'Ordenació Urbana Municipal (POUM) que té en compte les emissions dels usos energètics residencials, les emissions de la mobilitat i les emissions del cicle de l'aigua.
Amb l'entrada en vigor de la Llei 21/2013, de 9 de desembre, d'avaluació ambiental, la consideració de la mitigació i l'adaptació al canvi climàtic en l'avaluació ambiental estratègica de plans i programes esdevé un mandat legal.
Per aquest motiu i després d'uns anys d'aplicació de l'eina de càlcul, l'Oficina Catalana del Canvi Climàtic, la Subdirecció General d'Avaluació Ambiental i l'Institut Català del Sòl han estat treballant en la seva actualització per tal de millorar-la i ampliar-ne l'abast tècnic.
Les millores tècniques introduïdes a la nova eina de planejament general es basen en millorar els factors d'emissió dels usos residencials, ampliar l'àmbit d'aplicació per considerar els consums dels usos energètics comercials, equipaments i industrials, així com les emissions generades en la gestió dels residus municipals.
Així mateix, s'ha desenvolupat una eina específica pel planejament urbanístic derivat.
Aquestes eines es posen a disposició dels equips redactors dels plans i altres professionals de l'àmbit del medi ambient per tal de donar compliment a la legalitat.
A la jornada es van mostrar els primers resultats i l'expertesa adquirida en aquest àmbit després d'haver avaluat més d'un centenar de plans urbanístics i sectorials i posar a disposició dels consultors l'actualització d'eines i instruments per a millorar i afinar les estimacions d'emissions de CO 2 que genera el planejament urbanístic.
Redactat per: Institut Català del Sòl(INCASOL), Oficina Catalana del Canvi Climàtic, Servei d'Avaluació Ambiental de Plans i Programes
Planificació urbanística.Harmonització i sistematització normativa, Canvi climàtic.Mitigació �
L'Oficina del Canvi Climàtic de Catalunya (OCCC) ha publicat recentment al seu web un nou apartat, que amb el títol de Càlcul en la reducció d'emissions de d'una actuació, posa a disposició del públic en general, algunes metodologies de càlcul de reducció d'emissions de gasos amb efecte hivernacle (GEH).
Si algú està interessat en fer una actuació per tal de reduir les emissions de GEH, aquestes metodologies li permetran, d'una banda, estimar quina seria la reducció d'emissions provocada per la seva implementació, i d'una altra, calcular la reducció d'emissions real un cop s'ha dut a terme l'actuació.
Fins el moment l'OCCC ha desenvolupat metodologies per les següents actuacions:
A la mateixa pàgina, i a modus de resum, es poden consultar aquestes metodologies en forma d'infografia.
Està previst que aquest apartat web creixi ja que s'anirà ampliant amb noves metodologies a mesura que l'Oficina Catalana del Canvi Climàtic les vagi desenvolupant
Redactat per: Oficina del Canvi Climàtic de Catalunya
Per saber-ne més: Marta Hidalgo
Contaminació atmosfèrica i protecció de l'ambient atmosfèric, Mitigació
La companyia nord-americana General Electric va anunciar fa uns mesos una inversió de 330 milions d'euros per dissenyar i construir, davant les costes franceses, la que serà la turbina eòlica marina més gran del món.
GE Renewable Energy, la filial d'energies renovables de General Electric, va fer públics el mes de març d'enguany els seus plans per erigir davant el litoral francès Haliade-X 12 MW, un aerogenerador de 260 m d'alçada, amb tres pales d'una longitud de 107 m i una envergadura total del rotor de 220 m.
Tot això resulta en una àrea de cobertura d'uns 38.000 m 2.
Haliade-X 12 MW serà el resultat final d'un important paquet d'inversions de la companyia nord-americana a França: 330 milions d'euros en cinc anys, dels quals 100 es destinaran a l'obertura d'una nova factoria de LM Wind Power a Cherbourg (Manche), on es fabricaran les pales, i 60 aniran a modernitzar les instal·lacions de GE a Saint-Nazaire (Loira Atlàntic), on es fabricaran les navetes, els primers prototips de les quals podrien estar enllestits el proper 2019.
La ubicació definitiva de Haliade-X 12 MW encara no s'ha revelat, tot i que probablement serà davant les costes d'una de les dues ciutats indicades.
Potser Saint-Nazaire parteix amb avantatge, atès que ja va acollir l'any 2012 els assajos de Haliade-150 d'Alstom (la branca d'energies de la qual fou posteriorment adquirida per GE).
En tot cas, caldrà esperar l'informe preceptiu de les corresponents direccions regionals de medi ambient i urbanisme (DREAL) de la Normandia i del País del Loira.
Es creu que abans de final d'any podria recaure la decisió definitiva.
Un cop determinada la ubicació, els treballs per construir i instal·lar Haliade-X 12 MW podrien finalitzar l'any 2021.
L'interès de Haliade-X 12 MW rau en el fet que per les seves dimensions l'aerogenerador serà menys sensible a les variacions del vent, cosa que teòricament li permetrà assolir un factor de capacitat entre 5 i 7 punts més alt que el de les turbines més avançades existents actualment (d'empreses com Siemens, Vestas...), fins atènyer un factor de 63%.
(El factor de capacitat compara l'energia generada amb el màxim que se n'hauria pogut produir en operació ininterrompuda i a ple rendiment, en un determinat període de temps.)
D'altra banda, el fet de poder produir més electricitat amb un únic aerogenerador a la llarga condueix a haver-ne d'implantar menys, cosa que significa menys despesa, menor risc en l'execució del projecte i terminis d'implantació escurçats; a més, se simplifiquen les operacions de manteniment de l'eventual parc eòlic.
Tot plegat també hauria de permetre una disminució del cost de l'electricitat per al consumidor.
Les estimacions dutes a terme per a Haliade-X 12 MW parlen d'una producció anual d'electricitat de 67 GWh, equivalent aproximadament al consum de setze mil llars-tipus europees –val a dir que aquestes dades s'han elaborat prenent com a base de referència les condicions típiques de les instal·lacions eòliques marines del mar del Nord a Alemanya.
Per saber-ne més: General Electric
Projectes territorials i ambientals, Mitigació
El passat estiu, Sant Carles Marina es va convertir en la primera instal·lació nauticoesportiva en formar part del mapa Tesla amb l'objectiu de promoure la mobilitat elèctrica des dels ports.
Després d'un any en funcionament, Ports de la Generalitat aposta per estendre els carregadors elèctrics a la resta dels ports de la seva competència.
Aquesta és una estratègia per assolir una nova tipologia de turisme en un entorn tant preuat com les Terres de l'Ebre, declarades per la Unesco com a Reserva de la Biosfera per la seva riquesa paisatgística, la representativitat dels seus ecosistemes mediterranis i el seu model de conservació de la biodiversitat.
La prova pilot del port de Sant Carles de la Ràpita (Montsià), a través de la dàrsena esportiva Sant Carles Marina, va convertir el port esportiu en el primer de tot l'Estat en disposar d'un punt de càrrega per a vehicles elèctrics de la marca Tesla.
A més, a la instal·lació es va col·locar un segon punt de càrrega per a tot tipus de cotxes elèctrics que disposin d'un connector tipus "2 mennekes ".
Aquesta acció s'emmarca en la política de qualitat i medi ambient de Ports de la Generalitat i de Sant Carles Marina, per impulsar la mobilitat elèctrica, l'estalvi energètic i la sostenibilitat al port de la Ràpita.
Dins del model energètic més sostenible que impulsa el Govern, l'empresa pública Ports de la Generalitat i la societat Sant Cares Marina se sumen a aquesta iniciativa.
A Catalunya, l'any 2016 es van matricular 1.139 turismes elèctrics, una xifra que, tot i que només representa el 6% del total de matriculacions realitzades, va doblar les dades de l'any anterior en què es van matricular 663 turismes elèctrics.
La recàrrega d'un vehicle elèctric dura de dues hores a dues hores i mitja, temps que es pot aprofitar per fer turisme per la zona.
Per saber-ne més: Montserrat Ferre
Eficiència energètica i mitigació
El passat 7 de juliol del 2018, el Clúster de l'Energia Eficient de Catalunya (CEEC) va celebrar una reunió de la seva Junta Directiva, en la qual es va aprovar impulsar la creació i integració dins del CEEC del nou Grup de Treball de Geotèrmia (GTG).
Diverses empreses i entitats, entre les quals el Col·legi de Geòlegs de Catalunya (Colgeocat) i l'Institut Cartogràfic i Geològic de Catalunya (ICGC), van participar en la reunió de presentació de la proposta a la seu del Col·legi d'Enginyers Industrials de Catalunya.
La iniciativa està promoguda per diverses empreses que treballen en el sector de la geotèrmia a Catalunya i compta amb el suport de diverses entitats entre les quals l'ICGC, l'Agència Catalana de l'Aigua (ACA), l'Institut Català d'Energia (ICAEN), el Colgeocat o el Col·legi Oficial d'Enginyers Tècnics i de Grau en Mines i Energia de Catalunya i Balears, entre d'altres.
Fins ara han mostrat interès en la seva creació, i voluntat d'adherir-se i participar de les activitats del nou grup dins del CEEC, més de 25 empreses i varies entitats.
El focus principal del nou Grup de Treball és el de donar visibilitat a la Geotèrmia com a font d'energia rellevant per a l'assoliment dels objectius tant ambientals com de transició energètica a Catalunya, i ajudar d'aquesta manera a fomentar la innovació i la col·laboració entre els agents per tal de generar noves oportunitats i impulsar de forma conjunta el sector de les energies eficients al nostre país.
Actualment la geotèrmia està considerada com una energia d'alta eficiència a Europa, i Catalunya té al seu abast un gran potencial per aprofitar-la.
Actualment s'estima que Catalunya compta amb més de 25 MWt instal·lats mitjançant sistemes d'intercanvi amb bomba de calor geotèrmica per climatització i ACS, segons dades estimades per l'ICGC.
Per saber-ne més: Clúster de l'Energia Eficient de Catalunya